ລາຍງານດ້ານສິດທິມະນຸດປະຈໍາປີ 2010 ຂອງ ສຫລ ຕໍາໜິຈີນ ເກົາຫລີເໜືອ ຄິວບາ ແລະເບລາຣູສ (ເບິ່ງວີດິໂອ)
ສຫລ ແມ່ນຈະຢືນຢັດ ຢູ່ກັບພວກທີ່ຊອກສະແຫວງຫາ ຄວາມກ້າວໄກໄປໜ້າ ໃຫ້ແກ່ການມີປະຊາທິປະໄຕ ແລະສິດທິມະນຸດ ຢູ່ໃນແຫ່ງຫົນໃດກໍຕາມ ທີ່ພວກເຂົາເຈົ້າອາໃສຢູ
ລາຍງານປະຈໍາປີວ່າດ້ວຍການເຄົາລົບນັບຖືສິດທິມະນຸດຂອງກະຊວງຕ່າງ ປະເທດສະຫະລັດ ໄດ້ສະແດງຄວາມຫວັງວ່າ ການປະທ້ວງຫຼາຍໆບັ້ນຕໍ່ຕ້ານການປົກຄອງແບບຜະເດັດການ ທີ່ ຄອບຄຸມໄປທົ່ວພາກຕາເວັນອອກ ກາງນັ້ນຈະຍັງຜົນໃຫ້ມີປະຊາທິປະໄຕແບບຍືນຍົງ ຖາວອນ ຢູ່ໃນຂົງເຂດດັ່ງກ່າວ ລາຍງານປະຈໍາປີທີ່ໄດ້ນໍາອອກເປີດເຜີຍເມື່ອວັນສຸກ ທີ່ຜ່ານມາ ໄດ້ຕໍາໜິຕິຕຽນຢ່າງຮຸນແຮງ ຕໍ່ປະວັດການເຄົາລົບນັບຖືສິດທິມະນຸດ ຂອງ ຫຼາຍໆປະເທດໂຮມທັງຈີນ ເກົາຫລີເໜືອ ຄິວບາ ແລະເບລາຣູສ David Gollust ຜູ້ສື່ຂ່າວ VOA ມີລາຍງານກ່ຽວກັບເລື່ອງນີ້ ຈາກກະຊວງການຕ່າງປະເທດສະຫະລັດ ທອງປານ ມີລາຍລະອຽດ ມາສະເໜີທ່ານ ໃນອັນດັບຕໍ່ໄປ ລາຍງານປະຈໍາປີທີ່ມີຊື່ວ່າການເຄົາລົບນັບຖືສິດທິມະນຸດ ໃນປີ 2010 ແຕ່ກໍບໍ່ໄດ້ເມີນເສີຍຕໍ່ອັນທີ່ເອີ້ນວ່າການ ປະທ້ວງເພື່ອປະຊາທິປະໄຕໃນລະດູບານໃໝ່ຂອງຊາວ ອາຫຣັບຢູ່ໃນປະເທດຕ່າງໆໃນພາກຕາເວັນອອກກາງ ແລະອາຟຣິກາເໜືອໃນປີນີ້ ແລະລາຍງານ ເວົ້າອີກວ່າ ຖ້າການປະທ້ວງເຫຼົ່ານີ້ຫາກເກີດຜົນສໍາເລັດແລ້ວ ຂົງ ເຂດດັ່ງກ່າວແລະໂລກຂອງ ເຮົາກໍຈະດີຂຶ້ນ ທ່ານນາງລັດຖະມົນຕີຕ່າງປະເທດສະຫະລັດ ຮິລລາຣີ ຄລິນຕັນກ່າວວ່າ ພວກໃດກໍຕາມທີ່ພາກັນຜັກດັນໃຫ້ ມີການປະຕິຮູບປ່ຽນແປງນັ້ນ ສາມາດ ກາງຕໍ່ການ ສະໜັບສະໜຸນຂອງສະຫະລັດໄດ້ ຊຶ່ງທ່ານນາງກ່າວ ຕໍ່ໄປວ່າ: ທ່ານນາງຄລິນຕັນ ໄດ້ອ້າງເຖິງທ່າອຽງທີ່ໜ້າເປັນຫ່ວງຢູ່ສາມປະການກ່ຽວກັບການເຄົາລົບ ນັບຖືສິດທິມະນຸດ ນັ້ນກໍຄື ນຶ່ງ ການປາບປາມຢ່າງກວ້າງ ຂວາງຂອງຝ່າຍລັດຖະບານຕໍ່ກຸ່ມ ສັງຄົມພົນລະເຮືອນແລະພວກນັກເຄຶ່ອນໄຫວ ສອງ ການວາງຂໍ້ຈໍາກັດຮັດແຄບຕໍ່ກິດຈະກໍາ ທາງອິນເທີເນັທ ທີ່ຫ້າມບໍ່ໃຫ້ມີການສະແດງຄວາມຄິດເຫັນທີ່ເສລີ ແລະສາມການຈຳແນກ ກີດກັນຕໍ່ພວກຊົນກຸ່ມນ້ອຍທີ່ອ່ອນແອ ໂຮມທັງ ພວກກະເທີຍ ແລະເລສບຽນນັ້ນ ໃນການໃຫ້ຄວາມຄິດຄວາມເຫັນ ທີ່ມີລາຍລະອຽດຫລາຍຜິດປົກກະຕິນັ້ນ ສໍາລັບລັດຖະມົນ ຕີການຕ່າງປະເທດຢູ່ທີ່ພິທີນຳເຜີຍແຜ່ລາຍງານການເຄົາ ລົບນັບຖືສິດທິມະນຸດ ທ່ານນາງ ຄລິນຕັນໄດ້ສະແດງຄວາມເສຍໃຈຫຼາຍ ກ່ຽວກັບການປາບປາມກຸ່ມສັງຄົມພົນລະເຮືອນຢູ່ໃນ ປະເທດ Venezuela ແລະຣັດເຊຍ ທ່ານນາງກ່າວອີກວ່າ ທ່າອຽງໃນທາງລົບກ່ຽວກັບການເຄົາລົບນັບຖືສິດທິມະນຸດຢູ່ໃນຈີນ ຊຶ່ງ ໄດ້ຂຽນບັນທຶກໄວ້ແລ້ວໃນລາຍງານປີ 2010 ນັ້ນ ແມ່ນຮ້າຍແຮງລົງໄປອີກໃນປີນີ້ ທ່ານນາງຄລິນຕັນ ໄດ້ອ້າງເຖິງການຈັບກຸມ ແລະການກັກຂັງຕາມອໍາເພີໃຈ ພວກທະນາຍ ຄວາມ ນັກຂຽນ ປັນຍາຊົນ ແລະພວກນັກເຄຶ່ອນໄຫວ ຂອງມະຫາຊົນນັ້ນ ນັບຕັ້ງແຕ່ເດືອນ ກຸມພາປີນີ້ເປັນຕົ້ນມາ ທ່ານນາງລັດຖະມົນຕີຕ່າງປະເທດຄລິນຕັນກ່າວຊີ້ແຈງຕໍ່ໄປວ່າ: ທ່ານນາງຄລິນຕັນ ໄດ້ລະບຸເອົາປະເທດມຽນມາ ແລະຄິວບາເປັນປະ ເທດລ່ວງລະເມີດຮ້າຍ ແຮງສຸດ ໃນຈໍານວນລັດຖະບານ 40 ປະເທດ ທີ່ຫ້າມບໍ່ໃຫ້ໃຊ້ອິນເທີເນັດ ຍ້ອນເຫດຜົນ ທາງການເມືອງນັ້ນ ທ່ານນາງຄລິນຕັນ ໄດ້ອ້າງວ່າ ອີຣ່ານໄດ້ປະຫານຊີວິດແບບຮວບຮັດຕັດ ຕອນພວກນັກ ເຄື່ອນໄຫວເພື່ອສິດທິມະນຸດແລະພວກອື່ນໆອີກຫລາຍກວ່າ 300 ຄົນ ແລະ ປະເທດຢູກັນ ດາ ໃນສິ່ງທີ່ທ່ານນາງເອີ້ນວ່າ ຄວາມຄຽດ ຊັງຕໍ່ພວກຮັກຮ່ວມເພດທີ່ໄດ້ຮັບການສະໜັບ ສະໜຸນຈາກລັດຖະບານນັ້ນ ລາຍງານດັ່ງກ່າວຍັງໄດ້ປະນາມພາບພົດທີ່ໜ້າຢ້ານກົວກ່ຽວກັບການເຄົາ ລົບນັບຖືສິດທິມະ ນຸດຢູ່ໃນເກົາຫລີເໜືອ ການສືບຕໍ່ກັກຂັງພວກນັກໂທດການເມືອງໄວ້ຫລາຍກວ່າ 2,100 ຄົນໃນມຽນມາ ແລະການຈໍາຄຸກພວກທີ່ພ່າຍແພ້ໃນການສະໝັກເລືອກຕັ້ງເປັນປະທານາທິ ບໍດີທີ່ປະເທດເບລາຣູສ ໃນປີກາຍນີ້ ທ່ານນາງລັດຖະມົນຕີຕ່າງປະເທດຄລິນຕັນກ່າວວ່າ ລາຍງານວ່າດ້ວຍການ ເຄົາລົບນັບຖື ສິດທິມະນຸດ ທີ່ໄດ້ດຳເນີນມາເປັນເວລາ 35 ປີ ຕາມຄໍາສັ່ງຂອງສະພາຄອງແກຣສສະ ຫະລັດນັ້ນ ແມ່ນໄດ້ສ້າງຄວາມກ້າວໜ້າ ແຕ່ທ່ານ T Kumar ຜູ້ອໍານວຍການອົງການນິລະໂທດກໍາສາກົນ ຫຼື Amnesty International ກ່າວວ່າ ປະທານາທິບໍດີ ບາຣັກ ໂອບາມາ ແມ່ນຈະຕ້ອງເອົາທ່າທີທີ່ເຂັ້ມ ແຂງ ແລະໂດຍກົງຫຼາຍຂຶ້ນກວ່າເກົ່າກັບພວກປະເທດທີ່ເປັນເພື່ອນມິດຂອງສະຫະລັດນັ້ນ ຊຶ່ງໂຮມທັງອິນເດຍ ແລະຈີນ ນັ້ນນໍາ ທ່ານ ຄູມາ ກ່າວຕໍ່ໄປວ່າ: ທ່ານນາງລັດຖະມົນຕີຕ່າງປະເທດຄລິນຕັນ ກ່າວວ່າ ສັງຄົມຕ່າງໆຈະມີ ຄວາມຈະເລີນທາງ ດ້ານເສດຖະກິດ ແລະການເມືອງ ເວລາໃດພວກເຂົາເຈົ້າແກໄຂບັນຫາຕ່າງໆເລຶ່ອງສິດທິ ມະນຸດ ແທນທີ່ຈະທຳການກົດຂີ່ປາບ ປາມ ທ່ານນາງຄລິນຕັນກ່າວສະລຸບວ່າເສລີພາບ ຈາກຄວາມຢ້ານກົວນັ້ນ ແມ່ນສ້າງຄວາມເຕີບໂຕທາງເສດຖະກິດໄດ້ ໃນຂະນະທີ່ພວກປະ ຊາຊົນພາກັນລົງທຶນ ພາກັນປະດິດຄິດສ້າງ ແລະພາກັນເຂົ້າປະກອບສ່ວນ